Nafarroako Parlamentuko Mahaiak, 2021eko irailaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, azterketa batean kopiatzeko ekintza falta arin zehagarria izateari uzteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten dizkio Unibertsitateko, Berrikuntzako eta Eraldaketa Digitaleko kontseilariari, idatziz erantzun dakizkion, Unibertsitate Sistemaren Lege Organikoaren aurreproiektua dela-eta:

1. Zer balorazio egiten duzu azterketa batean aldamenekoari kopiatzea jadanik falta arin zehagarria ez izateari buruz?

2. Zure ustez, neurri hori positiboa al da ikasleen prestakuntza eta ikaskuntzarako?

Iruñean, 2021eko irailaren 9an

Foru parlamentaria: Ángel Ansa Echegaray